Įsakymas

DĖL ŠILALĖS RAJONO SAVIVALDYBĖS ADMINISTRACIJOS APLINKOS APSAUGOS RĖMIMO SPECIALIOSIOS PROGRAMOS LĖŠŲ SKYRIMO

2020 m. lapkričio 18 d. Nr. DĮV-1045

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Šilalės rajono savivaldybės tarybos 2020 m. vasario 21 d. sprendimu Nr. T1-39 „Dėl Šilalės rajono savivaldybės 2020 metų biudžeto patvirtinimo“, 2012 m. balandžio 26 d. sprendimu Nr. T1-139 „Dėl Šilalės rajono savivaldybės aplinkos apsaugos rėmimo specialiosios programos tvirtinimo“, atsižvelgdamas į Šilalės rajono aplinkos rėmimo specialiosios programos atrankos komisijos 2020 m. lapkričio 18 d. posėdžio protokolą Nr. 4:

1. P a s k i r s t a u Šilalės rajono savivaldybės aplinkos apsaugos rėmimo specialiosios programos lėšas:

1.1. pagal priemonę „Priemonės, kurioms finansuoti naudojamos lėšos, surinktos už medžiojamųjų gyvūnų išteklių naudojimą“ (02.01.01.07.):

1.1.1. Vygantui Jokubaičiui, priemonei „Želdinių apsaugai nuo medžiojamųjų gyvūnų daromos žalos“ vykdyti – 1200 Eur;

1.1.2. Laimonui Kaspučiui, priemonei „Ūkinių gyvūnų apsaugai nuo medžiojamųjų gyvūnų daromos žalos“ vykdyti – 3000 Eur;

1.1.3. Sigitui Petrauskiui, priemonei „Ūkinių gyvūnų apsaugai nuo medžiojamųjų gyvūnų daromos žalos“ vykdyti – 3000 Eur;

1.1.4. VĮ Valstybinių miškų urėdijos Tauragės regioniniam padaliniui, priemonei „Miško želdinių apsaugai nuo medžiojamųjų gyvūnų daromos žalos“ vykdyti – 4000 Eur.

2. N u s t a t a u, kad:

2.1. programos vykdytojas skirtas lėšas naudoja pagal tikslinę paskirtį, vadovaudamasis Lietuvos Respublikos viešųjų pirkimų įstatymu, kitais teisės aktais bei pasirašytomis sutartimis; už lėšų teisingą panaudojimą programos vykdytojas atsako teisės aktų nustatyta tvarka;

2.2. programos vykdytojas ne vėliau kaip iki einamųjų metų gruodžio 21 d. pateikia Šilalės rajono savivaldybės administracijos Buhalterinės apskaitos skyriui (314 kab.) programos įvykdymo ataskaitą (lėšų naudojimo sutarties 2 priedas) ir lėšų panaudojimo pateisinamųjų dokumentų kopijas.

3. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Valdemaras Jasevičius